
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

11 ΝΟΕΜΒΡΙΟΥ 1992 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 350 στρεμμάτων στη θέση Σταυ- 
ρολάγκαδο της Κοινότητας Μονοδενδρίου του Νομού Αχαΐας 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοΰ και δημιουργία ζώνης παρα¬ 
λίας στη θέση «ΣΤΕΝΩΜΑ» Κοινότητας Καλλιράχης Ν. Θάσου 
Ν. Καβάλας μπροστά στην ιδιοκτησία του Λαμπίδη Ευτύχιου 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου της πόλης Καβάλας στην 


οδό 25ης Μαρτίου. 3 

Τροποποίηση του ρυμοτομικού σχεδίου της πόλης Καβάλας στην 
οδό Περιγιάλι Γ.1081 (αλλαγή χρήσης από επαγγελματική 
εγκατάσταση σε Γενική Κατοικία). 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 8234 (1) 

Κήρυξη ως αναδασωτέας έκτασης 350 στρεμμάτων στη θέση Σταυρο- 
λάγκαδο της Κοινότητας Μονοδενδρίου του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 3200/55 «περί διοικητικής αποκέντρωσης. 


ΑΡΙΘΜΟΣ ΦΥΛΛΟΥ 

όπως τροποποιήθηκε συμπληρώθηκε μεταγενέστερα με το Ν.Δ. 532/ 
70». 

3. Τις διατάξεις του 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 και 3. 

β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της δασικής βλάστησης, που καταστράφηκε από πυρκαγιά την 
10η Σεπτεμβρίου 1992 τη δημόσια δασική έκταση εμβαδού τριακο- 
σίων πενήντα (350) στρεμμάτων που βρίσκεται στη θέση Σταυολά- 
γκαδο της Κοινότητας Μονοδενδρίου, όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με δασικές και αγροτικές εκτάσεις από τη θέση «Ανά¬ 
ληψη» μέχρι τη θέση «Κουκουβάγια». 

Δυτικά: Με δασικές και αγροτικές εκτάσεις από τη θέση «Ισώματα» 
μέχρι τη θέση «Κ. Βόλα». 

Βόρεια: Με δασικές και αγροτικές εκτάσεις από τη θέση «Ισώματα» 
μέχρι τη θέση «Ανάληψη». 

Νότια: Με δασικές και αγροτικές εκτάσεις από τη θέση «Κ. Βόλα» μέ¬ 
χρι τη θέση «Κουκουβάγια». 

Η παρούσα ισχύει μετά τη δημοσίευσή της στην Κοινότητα Μονοδεν¬ 
δρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 14 Οκτωβρίου 1992 

Με εντολή Νομάρχη 
Ο Δασάρχης 
ΝΙΚ. ΠΕΤΡΑΚΗΣ 


ΤΕΥΧΟΣ ΤΕΤΑΡΤΟ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 854 (2) 

Καθορισμός των ορίων του αιγιαλοϋ και δημιουργία ζώνης παραλίας 

στη θέση «ΣΤΕΝΩΜΑ» Κοινότητας Καλλιράχης Ν. Θάσου Ν. Κα¬ 
βάλας μπροστά στην ιδιοκτησία του Λαμπίδη Ευτύχιου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλοϋ και παραλίας», όπως τροποποιήθηκαν, συμπληρώθηκαν και 
ισχύουν μέχρι σήμερα. 

2. Την διάταξη του άρθρου 100 του II. Δ/τος 284/88 «περί οργανι¬ 
σμού της Κεντρικής Υπηρεσίας του Υπουργείου Οικονομικών». 

3. Την από 15.10.91 έκθεση της Επιτροπής καθορισμού των ορίων 
αιγιαλού και παραλίας στη θέση «ΣΤΕΝΩΜΑ» της Κοινότητας Καλλι- 
ράχης Ν. Θάσου Ν. Καβάλας μπροστά στην ιδιοκτησία του Λαμπίδη 
Ευτύχιου και το από Φεβρουάριου 1990 με κλίμακα 1:500 τοπογρα¬ 
φικό διάγραμμα του Τοπογράφου Μηχανικού Δήμου Γεωργούση που 
θεωρήθηκε την 29.5.90 από τον Διευθυντή της Δ.Τ.Υ.Ν. Καβάλας Σε¬ 
ραφείμ Δεμιρτζόγλου και συνοδεύει την προαναφερομένη έκθεση της 
Επιτροπής καθορισμού των ορίων αιγιαλού και παραλίας. 

4. Την σύμφωνη γνώμη του Γ.Ε.Ν. που διατυπώθηκε στο υπ’ αριθ. 
πρωτ. Φ.544.5/493/15.11.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/55 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/55 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του Β. 
Δ/τος 704/1970 και του άρθρ. 1 παρ. 5 του Π. Δ/τος 71/25.2.84, 
σχετικά με την μεταβίβαση αρμοδιοτήτων του Υπουργού Οικονομικών 
και στις Περιφερειακές Αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 15.10.91 έκθεση της Επιτροπής καθορι¬ 
σμού των ορίων αιγιαλού και παραλίας καθώς και το από τον Φεβρουά¬ 
ριο 1990 τοπογραφικό διάγραμμα που τη συνοδεύει, το οποίο συντά¬ 
χθηκε από τον Τοπογράφο Μηχανικό Δήμο Γεωργούση με κλίμακα 
1:500 και θεωρήθηκε από τον Δ/ντή της Δ.Τ.Υ.Ν. Καβάλας Σεραφείμ 
Δεμιρτζόγλου, επί του οποίου η πιο πάνω Επιτροπή καθόρισε με κόκ¬ 
κινη γραμμή τα όρια του αιγιαλού και με κίτρινη γραμμή τα όρια της 
παραλίας στη θέση «ΣΤΕΝΩΜΑ» της Κοινότητας Καλλιράχης Ν. Θά¬ 
σου του Ν. Καβάλας μπροστά στην ιδιοκτησία του Λαμπίδη Ευτύχιου. 

2. Η παρούσα απόφαση μαζί με την έκθεση και το διάγραμμα που 
προαναφέρονται να δημοσιευθούν στην Εφημερίδα της Κυβερνήσεως. 

Καβάλα. 16 Οκτωβρίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
Άρθρο 100 του Π.Δ. 284/88 

Για τον καθορισμό για πρώτη φορά των ορίων αιγιαλού - παραλίας στη 
θέση «ΣΚΑΛΑ ΚΑΛΛΙΡΑΧΗΣ» νήσου Θάσου, μπροστά στην ιδιο¬ 
κτησία του Λαμπίδη Ευτύχιου. 

Στη Θάσο σήμερα στις 15.10.91 οι υπογεγραμμένοι: 


1. Κερασίνης Νικόλαος, Αναπληρωτής Οικονομ. Εφόρου Θάσου, 
λόγω κωλύμματος. 

2. Δεμιρτζόγλου Σεραφείμ, Δ/ντής Δ.Τ.Υ.Ν. Καβάλας. 

3. Καλαφάτης Θεολόγος, Αναπληρωτής Λιμενάρχη Καβάλας, λόγω 
κωλύμματος αποτελούντες την Επιτροπή καθορισμού των ορίων αιγια- 
λού - παραλίας δυνάμει του άρθρ. 100 του Π.Δ. 284/88 και την 
αριθμ. 2930/27.2.90 απόφαση Νομάρχη (παραγρ. 1 άρθρ. 89 του 
Π.Δ. 284/88), συγκληθείσα δια την αριθμ. 2119/10.5.90 του Προέ¬ 
δρου αυτής μεταβήκαμε επιτόπου στην προαναφερομένη περιοχή στις 
15.10.91, λάβοντας υπόψη: 

1) Το από τον Αγρ/μο Τοπ/φο Μηχ/κό Γεωργούση Δήμου συντα- 
χθέν στις 14.2.1990 τοπογραφικό και υψομετρικό διάγραμμα σ’ ένα 
(1) φύλλο πινακίδος σε κλίμακα 1:500 ηλεγμένο για την ακρίβεια της 
αποτύπωσης από τον Τοπ/φο Μηχ/κό Καραβά Θωμά, με σύμβαση 
στις 15.3.90 και θεωρήθηκε από την Δ/νση Τεχν. Υπηρ. Ν. Καβάλας 
στις 29.5.1990. 

2) Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε καθώς και τη σχετική σ’ αυτόν δικαστηριακή και διοικητική νο¬ 
μολογία. 

3) Την από την επιτόπια μετάβαση σχηματισθείσα αντίληψη για το 
πλάτος της βρέχόμενης ζώνης ξηράς και των λοιπών, συναφών στοι¬ 
χείων ήτοι: 

α) Η περιγραφή της μορφολογίας της περιοχής συνίσταται ως εξής: 

Το έδαφος καθ’ όλο το μήκος της αυτής είναι βραχώδες εκτός του 
τμήματος στο κέντρο περίπου όπου έγιναν αυθαίρετες κατασκευές και 
υπάρχει αμμουδιά. 

Στην παραπάνω περιοχή δεν υπάρχουν ενδείξεις ότι έχουν γίνει προ¬ 
σχώσεις και ως εκ τούτου δεν υφίσταται παλαιός αιγιαλός. 

β) Η υφιστάμενης σήμερα ακτογραμμή έχει διαμορφωθεί χωρίς προ¬ 
σχώσεις. ενώ έχουν εκτελεσθεί αυθαίρετα, λιμενοβραχίωνας, κτίσματα 
στη παραλία. 

γ) Η θάλασσα είναι ισοβαθής από 0.00 - 0.50 μ. βάθος και σε από¬ 
σταση 0.00 - 40.00 μ. από την ακτή χωρίς να παρουσιάζει ξέρες και 
υφάλους. 

δ) Παλίρροιες και θαλάσσια ρεύματα τα φυσιολογικά της θάλασσας 
της περιοχής. 

ε) Η διεύθυνση των ανέμων είναι όλων των διευθύνσεων εντάσεως 
7-8 ΒΓ, αποφασίζουμε: 

1. Καθορίζουμε στο ως άνω τοπογραφικό διάγραμμα: 

α) Την οριογραμμή του αιγιαλού δι' ερυθράς συνεχούς πολυγωνικής 
γραμμής 1.2...6 της οποίας οι κορυφές εξασφαλίζονται από τα σταθερά 
σημεία ΚΙ, Κ2...Κ6 και των οποίων οι συντεταγμένες αναγράφονται 
στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής Γ, 2’....6' της οποίας οι κορυφές εξασφαλίζονται από τα 
σταθερά σημεία ΚΙ, Κ2, ,.Κ6 και των οποίων οι συντεταγμένες ανα¬ 
γράφονται στο διάγραμμα. 

2. Αποφαίνεται ότι δεν υφίσταται παλαιός αιγιαλός. 

3. Καθορίζεται ζώνη παραλίας παντού πλάτους 10,00 μ. επειδή δεν 
εξυπηρετούνται οι σκοποί της παραγρ. 1 του άρθ. 7 του Α.Ν. 2344/40. 

Η Επιτροπή 

Ο Πρόεδρος 
ΝΙΚ. ΚΕΡΑΣΙΝΗΣ 
Τα Μέλη 

ΣΕΡ. ΔΕΜΙΡΤΖΟΓΛΟΥ Θ. Π. ΚΑΛΑΦΑΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι8. 7588 (3) 

Τροποποίηση του ρυμοτομικού σχεδίου της πόλης Καβάλας στην οδό 
25ης Μαρτίου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το ΝΑ. της 17.7.1923 «περί σχεδίων πόλεων χαι κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το ΠΑ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 


4. Την 2518/7.3.89 (ΦΕΚ 163Δ’/17.3.89) απόφαση Νομάρχη 
Καβάλας για την αναθεώρηση του σχεδίου της πόλης Καβάλας. 

5. Την υπ’ αριθμ. 391/90 απόφαση του Δημ. Συμβουλίου Καβάλας. 

6. Την υπ’ αριθμ. 16/235/5.8.1991 γνωμοδότηση του Συμβ. 
Χ.Ο.Π. Ν. Κα βάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου της πόλης 
Καβάλας στην οδό 25ης Μαρτίου όπως φαίνεται στο συνημμένο στην 
απόφαση διάγραμμα που θεωρήθηκε από τον Πρ/νο ΤΠ και ΠΕ Ν. Κα¬ 
βάλας. 

Η απόφαση αυτή με το διάγραμμα να δημοσιευθεί στην Εφημερίδα 
της Κυβέρνησης και ισχύει από την ημέρα της δημοσίευσης. 

Καβάλα, 23 Ιουνίου 1992 
Ο Νομάρχης 

ΑΘΑΝΑΝΣΙΟΣ ΠΑΡΤΑΛΗΣ 

Αριθ. 11244/οικ. (4) 

Τροποποίηση του ρυμοτομικού σχεδίου της πόλης Καβάλας στην οδό 
Περιγιάλι Γ.1081 (αλλαγή χρήσης από επαγγελματική εγκατά¬ 
σταση σε Γενική Κατοικία). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και του Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) «Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες». 

4. Την 2518/7.3.89 (ΦΕΚ 163Δ'/17.3.1989) απόφαση Νο¬ 



μάρχη Καβάλας για την αναθεώρηση του σχεδίου της πόλης Καβάλας. 

5. Την υπ’ αριθμ. 288/92 απόφαση του Δημ. Συμβουλίου Καβάλας. 

6. Την υπ’ αριθμ. 1/351/7.9.92 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

Εγκρίνουμε την τροποποίηση του εγκεκριμένου σχεδίου της πόλης 
Καβάλας στην οδό Περιγιάλι Ο.Τ. 16, όπως φαίνεται στο συνημμένο 
στην απόφαση διάγραμμα που θεωρήθηκε από τον Πρ/νο ΤΠ & ΠΕ Ν. 
Καβάλας. 

Η απόφαση αυτή με το διάγραμμα να δημοσιευθεί στην Εφημερίδα 
της Κυβερνήαεως και ισχύει από την ημέρα της δημοσίευσης. 

Καβάλα, 25 Σεπτεμβρίου 1992 
Ο Νομάρχης 

*αι συνόδευα την με αριθμό / · 1992 

Απόφαση του Νομάρχη Καβάλας 

__ Καβάλα _ 1992 _ 

ο προϊστάμενος τπο,ηε. 



Σ. ΜΠΕΝΕΒΑΣ 
ΑΡΧ. ΜΗΧΑΝΙΚΟΣ Α'β. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





